L’Ajuntament de Burjassot ingressarà en compte les ajudes de les beques de menjador
2025-07-24

L’Ajuntament de Burjassot ha adoptat una nova mesura que afectarà directament les famílies que tenen concedides les Ajudes Familiars dirigides a l’alimentació de menors en situació o risc d’exclusió social, escolaritzats en el present curs escolar (beques de menjador).

A causa del tancament dels centres escolars, i amb això dels menjadors, l’Ajuntament realitzarà l’ingrés en compte a les famílies dels diners del menjador perquè puguen realitzar la compra dels aliments i que així els més menuts puguen tindre el seu menjar diari.

Aquesta mesura s’uneix a les ja preses pel Consistori en referència a l’ampliació del pagament d’impostos i taxes i fins i tot a la suspensió d’algunes d’elles per a ajudar en tot allò possible a la ciutadania de Burjassot davant la situació de pandèmia que s’està vivint.